
	Targed/target
	Yr hyn yr wyf wedi'i wneud yn yr aseiniad hwn
What I have done in this assignment...


	[bookmark: cysill]Targed/Target 1
	I ymwneud a chyfeirio at ystod ehangach eto o lenyddiaeth addas.

	Wedi gwenud fwy o ddefnydd o lenyddiaeth. 

	Targed/Target 2
	I ddefnyddio’r casgliad i grynhoi holl bwyntiau dysgu’r gwaith gan edrych tuag at y dyfodol. 

	Wedi dilyn strwythur y casgliad wedi awgrymu gan y brifysgol. 













Sut mae ysgol yn datblygu un agwedd ar ei Chynllun Datblygu Ysgol: adroddiad sy’n adfyfyrio’n feirniadol ar y camau gweithredu, yr effaith a’r sylfaen dystiolaeth.

“A development plan focuses attention on the aims of education, especially the learning and achievement, broadly defined, of all pupils.”

Mae’r dyfyniad hwn gan Hargreaves a Hopkins (2005, tud. 6) yn cwmpasu prif nod y cynllun datblygu ysgol (CDY), sef codi safonau a gwella deillianau dysgu. 

Yn gyntaf, byddwn yn edrych ar ganllawiau y llywodraeth ynglyn â CDY, a pha dystiolaeth sydd yn cefnogi’r fath o ddull hwn. Yna byddwn yn canolbwyntio ein ymchwil ar un agwedd benodol o’r CDY. Yn dilyn hyn byddwn yn trafod yr agwedd dan sylw yng nghyd destun y Cwricwlwm Newydd i Gymru (Donaldson, 2015). Yn olaf, byddwn yn trafod sut mae’r ysgol yn mynd ati i weithredu y darged hon, ac yn adfyfyrio ar hyn maent wedi wneud. 

Cafodd yr ysgol ymweliad gan Estyn yn 2018 ac yn ei adroddiad maent yn trafod ychydig am gyd-destun yr ysgol. Mae gan yr ysgol 425 o ddisgyblion, sydd wedi rhannu yn ddau ffrwd ym mhob blwyddyn. Mae 11% o ddisgyblion yn gymwys i gael prydiau ysgol am ddim. Gwelwyd o’r ddogfen bod chwarter o’r disgyblion yn dod o gatrefi siaradwyr Cymraeg. Mae’r ysgol wedi adnabod bod yna 14% o ddisgyblion gydag anghenion dysgu ychwanegol (Estyn, 2018, tud. 1). 

Cynllun datblygu ysgol yw cynllun strategol ar gyfer gwella’r ysgol, a pha gweithredoedd mae’r ysgol yn mynd i roi yn ei le er mwyn gwella canlyniadau’r dysgwyr (Llywodraeth Cymru, 2014, tud. 2). Yn 2014 roedd llywodraeth Cymru wedi cyflwyno Rheoliadau Addysg (Cynlluniau Datblygu Ysgolion) (Cymru), a phwrpas y rheoliadau hyn oedd rhoi cymorth a strwythur er mwyn datblygu CDY. Mae’r canllawiau sydd wedi ei gosod gan y llywodraeth yn cynnwys pedwar cam (Llywodraeth Cymru, 2014, tud. 7) sef hunanarfarnu, cynllunio strategol, gwneud gwelliant ac adolygu gwelliant. 

Fel y gwelwn uchod, cam cyntaf y broses yw’r ysgol yn hunanarfarnu ei pherfformiad. Mae canllaw Llywodraeth Cymru (2014, tud. 2) yn dweud mai gwraidd y rhaglen hon yw i “godi safonau dysgwyr”. Mae Macbeath (2005, tud. 4) yn dadlau bod hunanarfarnu yn un o’r ffyrdd gorau o wella addysg. Yn ogystal â hyn, mae’n dadlau bod angen adborth parhaus er mwyn i athrawon addysgu yn effeithiol.  Mae Estyn yn cefnogi hyn wrth bwysleisio dylai hunanarfarnu “fod yn nodwedd annatod a pharhaus o'r gwaith ym mhob ysgol” (Estyn, d.d). Ond, mae Estyn hefyd wedi nodi bod hunanarfarnu yn hanesyddol yng Nghymru wedi bod yn wan mewn arolygiadau ysgolion. 

Mae canllawiau gan Lywodraeth Cymru (2014, tud. 8) hefyd wedi nodi mai ffordd dda o wneud hunanarfarniad yw trwy edrych ar ddata. Gallai hyn gynnwys gwybodaeth am les dysgwyr, cymharu lefelau cyrhaeddiadau disgyblion neu system bandio ysgolion. Mae ymchwil yn awgrymu bod trio dewis targedau ar gyfer gwelliant ddim yn effeithiol heb edrych ar ddata (, tud. 257). Gallwn weld o fodel gan (Ffigwr 1) Schildkamp (2019, tud. 258) bod edrych a chasglu data yn un o’r camau cyntaf wrth ddatblygu CDY. 

Ffigwr 1 – Model o greu CDY gan Schildkamp (2019, tud. 258).


Mae’r model hyn yn cyd-fynd â chanllawiau Llywodraeth Cymru, ac yn amlwg mae’n bwysig cael darlun llawn er mwyn darganfod ble mae angen gwelliant. 

Yr ail gam o fewn y broses yw cynllunio strategol. Mae’r cam hwn yn cynnwys nifer o agweddau, er enghraifft, dewis targedau, rol y llywodraethwyr a datblygiad proffesiynnol. 
Mae’r rhan hyn o’r cynllun yn gofyn i ysgolion ddewis targedau penodol ar gyfer y CDY. Nid yw’r targedau yn cael eu dewis gan un person, ond gan y pennaeth, y llywodraethwyr a staff yr ysgol. Mae gan lywodraethwyr yr ysgolion llawer fwy o ddylanwad nag eisioes (Brighouse & Woods, 1999, tud. 6) ac mae canllawiau Llywodraeth Cymru wedi rhestri yn glir swydd y llywodraethwyr wrth fynd trwy’r broses hon. Mae gan y llywodraethwyr gyfrifoldeb i drafod  gyda pennaeth a staff yr ysgol, ond maent hefyd yn cynrychioli cymuned yr ysgol, sef rhieni, gofalwyr, disgyblion ac unrhyw un arall sydd yn gystylliedig gyda’r ysgol. Wrth ddarllen am rôl llywodraethwyr o fewn ysgolion, mae llawer o lenyddiaeth yn cyfeirio i lywodraethwyr fel ‘ffrindiau critigol’ (Brighouse & Woods, 1999, tud. 6). Mae Gurr a Huerta (2013, tud. 3085) yn dweud bod ‘ffrindiau critigol’ ddim o reidrwydd yn arbenigwyr yn y maes penodol, ond yn medru bod yn gymorth i’r ysgol ond hefyd yn gritigol am ei ddatlbygiad. Maent yn dadlau bod dim arbenigwyr yn y maes penodol yn meddwl byddent yn fwy tebygol o ofyn ‘cwestiynnau pwerus’. 

Un agwedd arall yn gysylltiedig gyda’r cam hwn yw bod gan y staff y sgiliau sydd ei hangen er mwyn gweithredu ar y targedau. Felly, mae hyn yn cyfeirio at y staff yn cael yr hyfforddiant a datblygiad proffesiynnol. Mae Crafft (2002, tud. 9) yn rhestri nifer o fuddion i ddatblygiad staff, er enghraifft, gwella sgiliau staff, gwella sgiliau yr unigolyn a pharatoi athrawon ar gyfer newid. Dadleuai, yn bennaf, mai prif bwrpas datblygiad proffesiynnol yw gwella dysgu disgyblion. Nodir canllawiau Llywodraeth Cymru (2014, tud. 15) bod angen sicrhau bod gan y staff y sgiliau a’r profiad i “fodloni anghenion y dysgwyr”. 

Y cam nesaf o fewn cynllun datblygu ysgol yw gweithredu ar y gwelliant, felly mynd ati i wella’r targedau. Un o’r pethau anghenrheidiol sydd angen ar gyfer cynllun datblygu ysgol effeithiol yw gweledigaeth gan yr ysgol gyfan (Llywodraeth Cymru, 2014, tud. 7). Mae Kurland et al (2010, tud. 8) yn dadlau bod cael gweledigaeth yn hanfodol mewn arweinyddiaeth. Maent yn dadlau bod cael gweledigaeth yn creu ymdeimlad o bwrpas ac yn uno’r athrawon. Mae hyn yn ei tro yn gwthio nhw i gyflawni eu nodau a’r gyfer yr ysgol. 

Y cam olaf o fewn y broses o gynllun datblygu ysgol yw adolygu effaith. Mae’r cynllun datblygu ysgol wedi’i baratoi ar gyfer gwella’r ysgol dros dwy i dair blwyddyn. Maent yn pwysleisio dylai’r cynllun fod yn gynllun fyw, a dylai cael ei werthuso yn aml gan adlewyrchu cynnydd yr ysgol (Llywodraeth Cymru, 2014, tud. 3)

Yn 2017 pasiwyd Llywodraeth Cymru Deddf Tribiwnlys Anghenion Dysgu ac Addysg Ychwanegol (Cymru). Roedd y ddeddf hon wedi cyflwyno fframwaith deddfwriaethol er mwyn gwella cynllunio a darpariaethau anghenion dysgu ychwanegol (ADY) (2018, tud. 3). Prif flaenoriaeth y ddeddf hon yw bod dysgwyr yn cael y darpariaeth unigryw ar yr adeg iawn (Llywodraeth Cymru, d.d, tud. 7). Yng nghyd destun y Cwricwlwm Newydd i Gymru, pwrpas y cwricwlwm newydd yw bod pawb yn gallu cael mynediad i’r addysgu. Disgwylir i bawb allu cael mynediad i’r cwricwlwm drwy gynllunio i’r unigolyn, a bod sgiliau a dulliau addysgu yn cael eu cynghori i athrawon (Llywodraeth Cymru, 2019). Mae defnydd o gynllun datblygu ysgol yn ffordd dda o baratoi ar gyfer newid, nid yn unig i’r ysgol ond i fframweithiau deddfwriaethol. 

Un o brif flaenoriaethau yr ysgol penodol oedd paratoi ar gyfer y deddf newydd Anghenion Dysgu Ychwanegol (ADY). Mae’r ddeddf newydd yn mynd i fod yn newid mawr i holl ysgolion y wlad. Mae gan y llywodraeth amserlen penodol sydd yn arddangos pryd cafodd y ddeddf ei basio, hyfforddiant ar y newidiadau, ac yna ble mae’r system newydd yn cael ei weithredu o fewn ysgolion yn Medi 2020. Mae’r amserlen penodol hyn, sydd wedi ei gyhoeddi gan y Llywodraeth, yn meddwl bod angen i’r ysgol fod yn ymwybodus o sut roedd y system newydd hyn yn mynd i weithio. Byddai’r system newydd yn cael ei ddarparu trwy un cynllun datblygu unigol (Llywodraeth Cymru, 2018, tud. 3). 

Penderfynodd yr ysgol rhoi hyn fel un o’i flaenoriaethau ar gyfer y cynllun datblygu ysgol oherwydd ei fod yn flaenoriaeth genedlaethol. Yn ogystal â hyn roedd yr ysgol wedi cynnal cyfarfod cydlynydd anghenion dysgu ychwanehol. Yn ystod y cyfarfod roedd y cydlynwyr wedi llenwi holiadur parodrwydd. Roedd canlyniadau’r holiadur yn creu model sydd yn uwcholeuo yr hyn oedd yn dda yn yr ysgol, a llefydd lle byddai angen neud gwelliannau. Mae’r dull hyn o hunanarfarniad yn amlwg wedi rhoi awgrymiadau penodol i’w dilyn er mwyn gwneud gwelliannau. Dylid hefyd ystyried ymchwil gan Swaffield a Macbeath (2005) lle trafodwyd pwysigrwydd cael ‘ffrind critigol’ er mwyn gwneud hunanarfarniad. Mae’r llenyddiaeth gan Swaffield a Macbeath (2005, tud, 239) yn dadlau bod unrhyw fath o ‘ffrind critigol’, be baent yn lywodraethwyr, penaethiaid eraill, rhieni ag ati, yn medru helpu’r ysgol weld ei hun o berspectif gwahanol. Felly, un modd gallwn awgrymu i’r ysgol gynnal ei hunanarfarinad, yw trwy ddefnydd o ‘ffrind critigol’. Gallai’r ysgol ddefnyddio asiantaethau a phobl o’r tu allan er mwyn cynnorthwyo yr hyn sydd angen gwella er mwyn paratoi ar gyfer y darged hon. I gefnogi’r ddadl bod defnydd o ‘ffrind critigol’ yn dechneg dda o wella ysgolion,  darganfyddodd Baker et al (dyfynnwyd yn Swaffield a Macbeath, 2005, tud. 240) bod ysgolion oedd wedi galw ar gymorth allanol yn fwy tebygol o wella i gymharu a ysgolion nid oedd wedi cael cymorth allanol. 

Roedd canllawiau Llywodraeth Cymru (2014) yn annog i ysgolion edrych ar ddata er mwyn cael mwy o wybodaeth cyffredinol am yr ysgol. Nid yw’n hysbys os oedd yr ysgol wedi edrych ar ddata’r ysgol wrth ddewis y darged hon. Ond, wrth edrych ar ddata o fewn yr ysgol roedd yr ysgol wedi adnabod bod tua 14% o ddisgyblion gyda ADY (Estyn, 2018, tud, 1). Er bod hyn yn llai na’r canran cenedlaethol (18%), roedd dal chwarter o’r disgyblion angen cymorth ychwanegol. 

Mae’r canllawiau hefyd yn pwysleisio pwysigrwydd rol y llywodraethwyr a’r rhanddeiliad sydd yn rhan o’r ysgol (Llywodraeth Cymru, 2014, tud. 10). Nid yw’n glir ar y CDY os ydy’r ysgol wedi cynnwys y rhanddeiliaid wrth ddewis y draged hon, ond yn glir roedd y newid yn un ddeddfwriaethol. Mae’r ysgol yn pwysleisio eu bod am gynnwys y rhieni ac asiantaethau allanol yn y broses o ddatblygu cynlluniau unigol, ac yn sicrhau eu bod yn derbyn adborth ganddynt. Un modd byddai’r ysgol wedi gallu sicrhau cynnwys y rhanddeiliaid yn ystod y cynllunio strategol, byddai wrth gael trafodaeth neu cyfarfod gyda’r rhieni a’r asantaethau allanol. Yn amlwg, mae’r newid o ganlyniad i’r ddeddf hon yn newid systemol, ond gallai’r ysgol fod wedi gofyn i’r rhieni pa fath o bethau hoffent weld yn digwydd o fewn yr ysgol ynglyn â chymorth ychwanegol. 

Fel trafodwyd uchod, un o’r prif bethau allwn wneud i wella dysgu y dysgwyr yw datblygu  sgiliau staff (Crafft, 2002, tud. 9). Mae’r ysgol penodol yn gyson yn trio datblygu sgiliau y staff. Yn gyntaf, ar ddechrau’r flwyddyn newydd o ysgol roedd y staff cyfan wedi cael cyflwyniad, gan y cydlynydd ADY, ar y fath o newidiadau byddai’n digwydd o ganlyniad i’r ddeddf newydd. Yn ail, mae’r ysgol yn cynnal cyfarfodydd gyda’r staff cyfan er mwyn gofyn cwestiynnau, a rhannu syniadau ac adnoddau. Yn drydydd, mae’r cyfarfodydd clwstwr hefyd yn gyfle da i drafod datblygiad ac arferion da. Mae’r ysgol penodol yn paratoi cwestiynnau, yna yn cyflwyno’r cwestiynnau a’u trafod er mwyn rheiadru ‘nol i staff yr ysgol. Yn olaf, mae staff o’r ysgol hefyd wedi bod ar gyrsiau er mwyn datblygu ei sgiliau ADY.  Nid oes nodyn, fodd bynnag, ar y cynllun datblygu o’r fath o gwrs, na pwy oedd yn mynd i fynychu’r cyrsiau. 
Gallwn ddadlau un o’r rhesymau nad ydynt wedi nodi y fath o gwrs na phwy fyddai’n mynychu, yw oherwydd nid yw’n wastad yn bosib i rhagweld y fath o ymyrriaethau fydd angen ar unigolion. 

Gwelwyd cynnydd sylweddol o lenyddiaeth ar astudiaethau gwers. Mae’r dull hon wedi cael ei ddefnyddio ar ledled y byd ar gyfer datblygiad proffesiynol (Bujland a Mosvold, 2015, tud. 83). Un awgrym o ffordd gallai’r ysgol ddatblygu sgiliau’r staff yw trwy wneud astudiaethau gwers. Er enghraifft, efallai bod rhai staff yn yr ysgol yn gwybod yn barod sut mae ymyrraethau a thechnegau ADY yn gweithio, ac felly byddai cynnal astudiaeth gwers yn ffordd dda o arddangos sut mae gweithredu ymyrraethau a thechnegau gwahanol. Yn ogystal â hyn, nid o reidrwydd mae angen i’r astudiaethau gwers cael eu cynnal o fewn yr un ysgol. Mae yna nifer o ysgolion sydd yn arbenigo mewn meysydd ADY. Mae Ball a Cohen (dyfynwyd yn Bujland a Mosvold, 2015, tud. 84) yn dadlau mai y ffrodd orau o ddatblygu fel athrawon yw trwy ddysgu ac ymarfer. Yng ngholau’r llenyddiaeth hyn awgrymaf un dull gallai ysgol ddefnyddio i ddatblygu sgiliau staff yw trwy astudiaethau gwers. Yn yr un modd, nid oes angen dilyn dull penodol fel astudiaethau gwers. Gallai’r ysgolion drefnu eu bod hefyd yn mynd i ymweld â ysgolion arall, sydd yn barod wedi datblygu maes penodol yn ei hysgol nhw. Mae Dyfodol Llwyddiannus (Donaldson, 2015, tud. 97) yn mynnu bydd tebygolrwydd o lwyddiant i’r cwricwlwm newydd oherwydd cydweithio rhwng ysgolion a rhannu arfer da. 

Heb anghofio mai y cam olaf yn y broses CDY yw mesur effaith. Yn wahanol i dargedau arall sydd ar y CDY, mae’r targed penodol hyn ond yn edrych ar sut mae’r ysgol yn paratoi ar gyfer y Deddf ADY. Yn ogystal â hyn nid oes nodyn ar y CDY sut mae’r ysgol yn bwriadu mesur hyn ac erbyn pryd. Ond fel trafodwyd uchod, mae’r ysgol yn defnyddio model o fewn cyfarfodydd clwstwr er mwyn gweld ble mae angen gwelliannau. Nid oes modd mesur eu parhodrwydd yn erbyn ystadegau, felly awgrymaf gallai’r ysgol ddefnyddio yr un model eto i weld os ydynt wedi gwneud digon o welliannau er mwyn bod yn barod ar gyfer y newidiadau a ddaw gyda’r ddeddf. 

Mae’r canllawiau sydd wedi’i gosod gan y llywodraeth wedi rhannu y broses o CDY mewn i bedwar cam sef, hunanarfarnau, cynllunio strategol, gwneud gwelliant a mesur effaith. Wrth ystyried y llenyddiaeth a’r canllawiau wedi’i gosod gan y llywodraeth, mae’n glir mai un o’r camau mwyaf effeithiol wrth baratoi ar gyfer datblygu cynllun, yw’r hunanarfarnu. Dadleuai Hargreaves & Hopkins (2005, tud. 10) bod ysgolion wastad wedi defnyddio y prosesau sydd ynglwm a’r cynllun datblygu ysgol. Felly, mae’n dilyn bod ysgolion yn gyson ac ers amser maith wedi hunanarfarnu a gwneud gwelliannau.  Mae hunanfarnu hefyd yn ffordd o weld sut mae’r ysgol yn perfformio, ac adnabod meysydd o gryfder (Llywodraeth Cymru, 2014, tud. 8). 

Ar sail y llenyddiaeth, dangosir bod llawer o bwyslais ar ddefnyddio llywodraethwyr yn y cam o gynllunio strategol, a bod hyn yn hanfodol er mwyn clywed lleisiau y rhieni, y gymuned, disgyblion a staff. Yn ychwanegol, mae ymchwil i ddagnos bod ysgolion yn gwella wrth dderbyn adborth gan bobl allanol (Baker et al, dyfynnwyd yn Swaffield a Macbeath, 2005, tud. 240). 

Yn olaf, mae’r ysgol yn medru gweld os ydynt wedi bod yn llwyddiannus trwy fesur effaith. Mae modd mesur effaith trwy nifer o wahanol ffyrdd, ond yr hyn sydd yn bwysig yw bod y CDY yn adlewyrchu y cyd-destun mwyaf diweddar yr ysgol (Llywodraeth Cymru, 2014, tud. 17).  

Mae’r ymchwyl hyn wedi rhoi fewnwelediad i’r broses o greu CDY. Yn fwy na dim mae’r ymchwil wedi arddagnos er mwyn cael CDY effeithiol mae angen i bawb gael yr un dyhaedau ar gyfer yr ysgol.  Mae hefyd angen cydweithrediad a brwdfrydedd gan staff a chymuned yr ysgol. 

